
ᒪᐃ 2026
ᓇᓗᓇᐃᔭᐃᓂᖅ
ᓄᓇᓕᐅᔪᖅ ᒥᑦᑎᒪᑕᓕᒃ ᐱᕙᓪᓕᐊᑎᑦᑎᓯᒪᒃᑲᓐᓂᓕᖅᑐᑦ ᐃᖃᓗᒐᓱᐊᕐᓂᕐᒥᑦ ᐊᒻᒪᓗ ᓄᓇᓕᖕᒥᐅᑕᐅᔪᑦ ᐃᖃᓗᒐᓱᒃᑏᑦ ᐊᒃᓱᕈᖅᓯᒪᓪᓚᕆᒃᑐᑦ ᓄᐊᑦᑎᓂᕐᒥᑦ ᐃᖃᓗᖕᓂᙶᖅᑐᓂᒃ ᖃᐅᔨᓴᒐᒃᓴᓂᑦ ᒪᓕᑦᑎᐊᖅᖢᑎᒃ ᖃᐅᔨᓴᕐᓂᕐᒧᑦ ᐃᖃᓗᒐᓱᖕᓂᕐᒧᑦ ᐱᔪᓐᓇᐅᑎᖓᓂ. ᐱᓕᕆᔾᔪᑎᒥᓃᑦ ᐃᖃᓗᒐᓱᒃᑎᓄᑦ ᓄᐊᑕᐅᓯᒪᔪᑦ ᐊᑐᖅᑕᐅᓛᖅᑐᑦ ᐱᑕᖃᕐᓂᖓᓂ ᖃᐅᔨᓴᕐᓂᕐᒥᑦ ᑐᓂᔭᐅᓗᑎᒃ ᐊᐅᓚᑦᑎᔨᓄᑦ, ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᒃᑯᖏᓐᓄᑦ ᐊᒻᒪᓗ ᓄᓇᓕᖕᒧᑦ ᐃᖃᓗᒃᑕᖃᕐᓂᖓᓂ ᖃᓄᐃᓕᖓᓂᖓᓂ ᑐᓴᐅᒪᑎᑦᑎᓗᑎᒃ. ᐃᑲᔪᖅᓱᐃᓂᕐᒥᑦ ᐃᖃᓗᒐᓱᒃᑏᑦ ᐱᓕᕆᔾᔪᑎᒥᓂᖏᓐᓂᒃ ᐊᒻᒪᓗ ᐊᑐᐃᓐᓇᐅᑎᑦᑎᓂᕐᒥᑦ ᓈᒪᔪᒥ ᐊᒻᒪᓗ ᐱᓕᕆᔭᐅᑦᑎᐊᖅᓯᒪᔪᒥᑦ ᐃᖃᓗᒃᑕᖃᕐᓂᖓᓂ ᖃᐅᔨᓴᕐᓂᕐᒥᑦ, ᐃᖃᓗᒐᓱᐊᕐᓂᕐᒧᑦ ᐃᓛᒃᑰᖓᔪᒥᑦ ᖃᐅᔨᓴᕈᑕᐅᒃᑲᓐᓂᕈᒫᖅᑐᒥ ᐃᖃᓗᖕᓂᙶᖅᑐᓂᒃ ᐱᓕᕆᔾᔪᑎᒥᓂᕐᓂᒃ ᐱᓯᒪᔭᕆᐊᓖᑦ. ᑕᒪᓐᓇ ᖃᐅᔨᓴᕐᓂᐅᔪᖅ ᑐᕌᖅᐳᖅ ᐱᓕᕆᖃᑎᖃᕐᓂᕐᒥᑦ ᓄᓇᓕᐅᔪᒥ ᒥᑦᑎᒪᑕᓕᖕᒥ ᓄᐊᑦᑎᓂᕐᒧᑦ ᖃᐅᔨᓴᕈᑕᐅᒃᑲᓐᓂᕈᒫᖅᑐᒥ ᐃᖃᓗᐃᑦ ᐱᓕᕆᔾᔪᑎᒥᓂᖏᓐᓂᒃ ᒪᕐᕉᖕᓂᒃ (ᑐᓃᑦ ᐊᒻᒪᓗ ᓵᑦᑑᑦ) ᐃᖃᓗᖏᓐᓂᒃ ᒥᑦᑎᒪᑕᓕᐅᑉ ᖃᓂᒋᔭᖓᓂ, ᑖᒃᑯᐊᓗ, ᐃᓄᐃᑦ ᖃᐅᔨᒪᓂᖏᑦ ᐊᒻᒪᓗ ᐃᖃᓗᒐᓱᐊᕐᓂᖏᓐᓂᒃ ᑖᒃᑯᓇᙵᑦ ᐃᖃᓗᖕᓂᑦ.
ᐃᓚᒃᑲᓐᓂᕐᓗᒍ ᑖᒃᑯᐊ ᐃᖃᓗᒐᓱᐊᕐᕖᑦ ᓇᒦᓐᓂᖏᑦ ᑲᑎᖅᓱᖅᓯᒪᔪᑦ ᐃᖃᓗᖕᓂᑦ (ᐊᑕᐅᓯᐅᙱᑦᑐᒥᑦ ᑰᖕᒥᑦ ᑭᒡᒐᖅᑐᐃᔪᖅ) ᑕᐃᒪᐃᒻᒪᑦ ᑐᑭᓯᐅᒪᓂᕐᒥᑦ ᓇᓕᐊ ᑰᖑᔪᖅ ᐊᑐᓂ ᐃᖃᓗᒃ ᓇᑭᙶᕐᖓᕐᓂᖓ ᐱᒋᐊᖃᖅᐳᖅ.
ᐊᑕᖏᐅᒪᓗᓂ ᑖᒃᑯᐊ ᑐᓴᐅᒪᔾᔪᑎᒃᓴᑦ ᐃᓚᓕᐅᑎᒐᔭᖅᑐᑦ ᖃᐅᔨᒪᔭᐅᙱᑦᑐᓂᑦ ᒥᑦᑎᒪᑕᓕᐅᑉ ᐃᖃᓗᖏᓐᓂᒃ ᐊᒻᒪᓗ ᐊᐅᓚᑦᑎᔩᑦ ᑐᓴᐅᒪᔾᔪᑎᖃᓕᕐᓗᑎ ᐃᑲᔪᕐᓂᖃᕋᔭᖅᑐᓂᒃ ᓯᕗᒃᓴᒥ ᐃᓱᒪᓕᐅᕈᑕᐅᔪᓂᑦ.

ᒪᑦᑎᑦᑕᐅᑎᓂᑦ ᐊᒧᓯᓂᖅ
ᐊᑐᖅᑕᐅᔪᒪᔪᑦ
ᑐᕌᒐᕆᔭᐅᔪᑦ 2026 ᐃᖃᓗᒐᓱᐊᕐᓂᕐᒧᑦ ᒪᑯᐊᖑᔪᑦ:
1) ᑲᑎᖃᑎᒋᓗᒋᑦ ᒥᑦᑎᒪᑕᓕᖕᒥ ᐊᖑᓇᓱᒃᑐᓕᕆᔭᒃᑯᑦ ᑲᑐᔾᔨᖃᑎᒌᑦ ᐃᖃᓗᖕᓂᑦ ᖃᐅᔨᓴᐃᓃᑦ ᒥᒃᓵᓄᑦ ᒥᑦᑎᒪᑕᓕᐅᑉ ᖃᓂᑕᖓᓂᑦ.
2) ᑲᑎᑦᑎᓗᓂ ᐆᒪᓂᖃᕐᓂᖏᓐᓂᑦ, ᐊᖑᓂᒃᑕᐅᔪᑦ ᐊᑕᐅᓯᕐᒧᑦ ᐊᒃᓱᕉᑕᐅᔪᑯᑦ (CPUE), ᐊᒻᒪᓗ ᓈᓴᐅᑎᓂᒥ ᐱᓕᕆᔾᔪᑎᒥᓂᕐᓂᒃ ᐃᖃᓗᖕᓂᒃ ᑖᕙᓂ ᑐᓃᑦ ᐊᒻᒪᓗ ᓵᑦᑑᑦ.
3) ᑲᑎᑦᑏᓐᓇᕐᓗᑎᒃ ᓄᓇᓕᖕᒥᑦ ᖃᐅᔨᒪᓂᕆᔭᐅᔪᓂᒃ ᐃᖃᓗᒃᐲᑦ ᐃᖃᓗᓕᕆᔭᐅᓂᖏᓐᓄᑦ ᒥᒃᓵᓄᑦ ᒥᑦᑎᒪᑕᓕᐅᑉ ᖃᓂᑕᖓᓂᑦ (ᐊᐱᖅᓱᖅᑕᐅᓗᑎᒃ ᐊᒻᒪᓗ ᐅᖃᖃᑎᒋᔭᐅᓗᑎᒃ ᖃᐅᔨᓴᐃᓂᐅᖃᑦᑕᖅᓯᒪᔪᑦ ᒥᒃᓵᓄᑦ ᐊᑐᖅᑕᐅᓂᐊᕐᒥᔪᑦ).
ᐊᑐᖅᑕᐅᓂᐊᖅᑐᑦ
ᑲᑎᒪᖃᑎᖃᕆᐊᓖᑦ ᒥᑦᑎᒪᑕᓕᖕᒥ ᐊᖑᓇᓱᒃᑐᓕᕆᔭᒃᑯᑦ ᑲᑐᔾᔨᖃᑎᒌᖏᓐᓂᒃ ᐊᒻᒪᓗ ᐱᓕᕆᔨᐅᔪᓂᑦ ᐱᓕᕆᐊᖑᔫᑉ ᐱᒋᐊᙵᕐᓂᖓᓂ. ᐅᖃᐅᓯᒃᓴᖃᓛᖅᑐᑦ ᖃᐅᔨᓴᕐᕕᐅᔪᒪᔪᑦ ᐃᓂᒋᔭᖏᑦ ᐃᖃᓗᒐᓱᐊᕐᓇᐅᓂᖓᓂ, ᓯᕗᓂᒃᓴᒥ ᖃᐅᔨᓴᕈᑕᐅᔪᒪᔪᓂᑦ, ᐊᒻᒪᓗ ᓂᕆᒋᐅᒋᔭᐅᔪᑦ ᐱᖃᑕᐅᔪᓕᒫᓂᑦ.

ᐃᖃᓗᒃ ᖃᐅᔨᓴᕐᕕᐅᑉ ᑭᐳᖓᓂ
ᐱᑕᖃᕐᓂᖓᓂ ᖃᐅᔨᓴᕐᓂᖅᑕᖃᓛᖅᑐᖅ ᑖᕙᓂ ᑐᓃᑦ ᐊᒻᒪᓗ ᓵᑦᑑᑦ. ᐱᓕᕆᔨᓂᑦ ᒪᕐᕉᖕᓂᒃ ᐃᒪᕐᒥᐅᑕᓕᕆᔨᒃᑯᓐᓂ ᑭᒡᒐᖅᑐᐃᔫᓐᓃᒃ ᐊᒻᒪᓗ ᒪᕐᕉᒃ ᒥᑦᑎᒪᑕᓕᖕᒥᐅᑖᒃ ᐋᖅᑭᒃᓯᓛᖅᑐᑦ ᒪᑦᑎᑦᑕᐅᑎᓂᑦ ᐊᔾᔨᒌᙱᑦᑐᓂᑦ ᐊᖏᓂᖃᖅᑐᓂᑦ 1.5-ᓂᒃ 5.5-ᒧᑦ ᐃᓐᓯᓂᒃ ᐃᖃᓗᒡᕕᐅᖃᑦᑕᖅᑐᓂᑦ ᐃᓂᐅᔪᓂᒃ. ᐃᖃᓗᓕᒫᑦ ᖃᐅᔨᓴᖅᑕᐅᓛᖅᑐᑦ ᑕᑭᓂᖏᓐᓄᑦ, ᐅᖁᒪᐃᓐᓂᖏᓐᓄᑦ, ᑭᓲᓂᖏᓐᓄᑦ, ᐅᑭᐅᖏᓐᓄᑦ, ᕿᑐᕐᖏᐅᕈᑎᖏᓐᓄᑦ (ᕿᑐᕐᖏᐅᕈᑎᖏᑦ) ᐅᖁᒪᐃᓐᓂᖓᓄᑦ, ᐅᑭᐅᖏᑕ ᐋᖅᑭᒃᓱᖅᓯᒪᓂᖏᑦ, ᓄᑭᖏᑕ ᑕᖏᖏᓐᓄᑦ, ᐊᒻᒪᓗ ᐸᐱᕈᖏᑕ ᑕᖏᖏᓐᓄᑦ. ᕿᑐᕐᖏᐅᕈᑎᓕᒫᑦ ᐊᕐᓇᓄᑦ ᓄᐊᑕᐅᓛᖅᑐᑦ ᐊᒻᒪᓗ ᖁᐊᖅᑎᑕᐅᓗᑎ ᓇᓗᓇᐃᖅᓯᓂᕐᒥᑦ ᐅᓄᖅᑐᓂ ᕿᑐᕐᙱᐅᕈᓐᓇᕐᓂᖏᓐᓂ (ᖃᑦᑎᓂ ᓱᕙᐃᔭᕙᒻᒪᖔᑦ). ᐊᕿᐊᕈᓕᒫᑦ ᓂᕿᖃᑦᑑᔮᖅᑐᑦ ᓄᐊᑕᐅᓛᖅᑐᑦ ᐊᒻᒪᓗ ᖁᐊᖅᑎᑕᐅᓗᑎᒃ ᓯᕗᓂᒃᓴᒥ ᓂᕆᕙᒃᑕᖏᓐᓂᒃ ᖃᐅᔨᓴᑐᐃᓐᓇᕆᐊᖃᕐᒪᑕ. ᐃᖃᓗᐃᑦ ᓄᓇᓕᖕᒧᑦ ᐅᑎᖅᑎᑕᐅᓛᖅᑐᑦ ᑐᓐᓂᖅᓴᖅᑕᐅᓗᑎ ᐊᒻᒪᓗ ᓂᕆᔭᐅᓗᑎ.

ᖃᐅᔨᓴᒐᒃᓴᖅᑖᕐᓂᖅ ᓯᐅᑎᖏᓐᓂᒃ
ᖃᐅᔨᔭᐅᔪᐃᑦ ᐅᓂᒃᑲᐅᓯᐅᓛᖅᑐᑦ ᒥᑦᑎᒪᑕᓕᖕᒥ ᐊᖑᓇᓱᒃᑐᓕᕆᔭᒃᑯᑦ ᑲᑐᔾᔨᖃᑎᒌᖏᓐᓄᑦ ᑐᑭᓯᓇᖅᑐᓂᑦ ᐅᖃᐅᓯᕐᓂᒃ ᐅᓂᒃᑳᓕᐊᒥᑦ ᑎᓯᐱᕆ 2026-ᒥ ᐊᒻᒪᓗ ᐅᐸᒍᑎᓯᒪᓗᑎ ᑲᑎᒪᓗᑎ ᒪᐃ 2027-ᒥ.

ᖃᐅᔨᓴᒐᒃᓴᖅᑖᕐᕕᐅᓯᒪᔪᑦ ᐃᖃᓗᒃ
